Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 261/13/6606	Lučenec, 12.6.2013
EEČ : 2-47-89-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 20.3.2013 v odpoludňajších hodinách,  v lesnom poraste č. 147C, na parcele č. 1643 v katastri obce XXXXX, bez povolenia vypílil a následne odcudzil   1 strom druhu hrab,  v objeme drevnej hmoty 0,12 m3,  čím pre majiteľa XXXXX, spôsobil škodu vo výške 6,00  € ,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník OO PZ SR vo XXXXX   uznesením zo dňa 11.5.2013   pod číslom XXXXX vzniesol obvinenie XXXXX, pre  prečin krádeže podľa § 212 odsek 2 písmeno d) Trestného zákona,  na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní  bol  vypočutý obvinený XXXXX,  ako aj  svedok XXXXX, boli zadovážené listinné dôkazy, správy o povesti, a odpis z RT na obvineného XXXXX. 

Obvinený vo svojej  výpovedi uviedol, že  sa k  trestnej činnosti kladenej mu  za vinu v plnom rozsahu priznáva  a dáva súhlas na podmienečné zastavenie trestného stíhania. Súčasne uviedol, že škodu uhradil poškodenému v plnom rozsahu tak, ako bola vyčíslená. Súčasne predložil pokladničný doklad zo dňa 29.5.2013 potvrdzujúci, že spôsobená škoda bola uhradená. 

	Svedok XXXXX  uviedol, že je splnomocneným zástupcom poškodeného spoločenstva, pričom uviedol, že si uplatňuje náhradu škody vo výške 6,00 €.   

Po skončení skráteného vyšetrovania predložil poverený príslušník   PZ  spis s návrhom na podmienečné zastavenie trestného stíhania.  Preskúmaním vyšetrovacieho spisu som zistil, že  obvinený sa k trestnej činnosti v plnom rozsahu priznal, spôsobenú škodu nahradil a vyslovil súhlas s podmienečným zastavením trestného stíhania. 

Zo spisového materiálu vyplýva, že v osobe obvineného XXXXX sa jedná o páchateľa, ktorý je nezamestnaný, v mieste bydliska požíva priemernú povesť. V období posledných 20 rokov  súdne trestaný nebol. 

Podľa § 216  odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce.  Pri prečine podľa § 212 odsek 2  Trestného zákona horná hranica zákonom stanovenej trestnej sadzby neprevyšuje päť rokov, obvinený sa k trestnej činnosti priznal, spôsobenú škodu uhradil a  s podmienečným zastavením trestného stíhania vyslovil súhlas.  

	Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil  obvinenému,   skúšobnú dobu v trvaní 12 ( dvanásť)  mesiacov, ktorá začína plynúť nasledujúceho dňa po  právoplatnosti tohto uznesenia. V prípade, ak obvinený nebude viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor